Започва кариерата си в родната Аржентина през 1930 г., а година по-късно е привлечен в италианския Амброзиана-Интер. През 1933 г. получава италианско гражданство и правото да играе за националния отбор по футбол на Италия, с който става световен шампион през 1934 г. През 1936 до 1938 г. отново играе в Аржентина, за да се върне отново в Амброзиана-Интер, с които в следващите две години печели съответно шампионата и купата на страната. С черно-синята фланелка изиграва общо 295 мача в които отбелязва 86 гола. Напуска Интер през 1943 г. Остава в Италия по време на ВСВ, след което през 1946 г. завършва кариерата си с екипа на Леняно. От 1946 до 1948 г. е едновременно играч и треньор на отбора от Серия Б – Козенца.